Lago

Lago esas baseno pleneskinta da aquo, interne di kontinento. Ofte baseno esas basa areo, qua neposibligas l'aquo quik irar adavane. Lagi ne esas parto dil oceano, e to esas la difero inter lagi e laguni. Lagi povas naskar en volkanala krateri (exemple, che volkano Irazú, en Kosta Rika) od anke en ravini di rokoza montari. Profunda lagi aparas kom rezulto di movadi di terala plaki, qui povas krear profunda depresuri qui akumulas aquo, exemple la lago Baikal. Biologiale regardante, eutrofa lago havas multe forejo (nutrivo), e pro to li esas dum somero trublinta. Oligotrofa lago havas tre klara aquo ma min multa vivant organismi. Amba tipi povas esar humusala, kande l'aquo esas brunatra. Geologiale, omna lagi esas kurtatempala, e li plateskas e fine sikeskos. Exemplo pri lago qua sikeskis e desaparis esas lago Poopó, vasta de 1.000 km², qua jacis en Bolivia en altitudo di 3 700 metri, e desaparis komplete en decembro 2015. Maxim granda lagi en mondo Kaspio (Kaspia maro) 423.300 km² Supra 82.414 km² Viktoria 68.800 km² Aral 66.458 km² (quale esas nun?) Huron 59.586 km² Michigan 58.016 km² Tangajika 32.880 km² Baikal 34.140 km² (maxim profunda) Granda Urso-lago 31.068 km² Granda Sklavo-lago 28.919 km² Nyassa 28.480 km² Erie 25.426 km² Winnipeg 24.530 km² Ontario 19.477 km² Balkhach 18.400 km² Ladoga 18.180 km² Lago Chad 11.000-22.000 km² Eyre 8.000 til 15.000 km² Onega 9.549 km² Maxim alta lago en la mondo: Gurudongmar, en India (Sikkim)